gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9107, del 15-06-2021 (2021/5948)

Informació pública del projecte d'expropiació, per raó d'urbanisme, per procediment de taxació conjunta, per a l'obertura del carrer del Doctor Alejandro García, d'acord amb les alineacions del PGOU.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5948


Data del document
:   20-05-2021

Organisme emissor
:   Ajuntament d'Utiel

Tipus de document
:   Anunci

Descriptors 

:   * Utiel
    * administració local
    * pla d'urbanisme

Informació pública del projecte d'expropiació, per raó d'urbanisme, per procediment de taxació conjunta, per a l'obertura del carrer del Doctor Alejandro García, d'acord amb les alineacions del PGOU. [2021/5948]  
En aquest ajuntament es tramita expedient d'expropiació, per raó d'urbanisme, per procediment de taxació conjunta, dels següents béns:  
  
- Part de la parcel·la cadastral 7341266QF3626S0030EX, situada al carrer del Doctor Alejandro Garcia, núm. 21, superfície inclosa en la finca registral 7558, que es va traslladar a la finca 24607 del registre de la Propietat de Requena  
- Part de la parcel·la cadastral 0414959EH7539X7259WR situada en carrer Doctor Alejandro Garcia núm. 23, superfície inclosa en la finca registral 7557 del registre de la propietat de Requena  
Amb la finalitat de l'obertura del carrer del Doctor Alejandro Garcia conforme amb les alineacions del Pla general d'ordenació urbana d'Utiel, existint actualment superfícies ocupades amb tanques que envaeixen la vorera i no permeten el trànsit per als vianants, i dificulten també la circulació de persones amb mobilitat reduïda, i suposen barreres arquitectòniques que dificulten el Pla de mobilitat del municipi d'Utiel i la renovació de les voreres.  
La declaració de la seua utilitat pública o interés social va quedar implícita en l'aprovació del Pla general.  
En compliment dels apartats 2 i 4 de l'article 106 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública pel termini d'un mes, mitjançant la inserció del present anunci en el Diari Oficial de la Generalitat Valenciana, perquè els qui puguen estar-hi interessats formulen les observacions i reclamacions que estimen convenients, en particular pel que fa a la titularitat o valoració dels seus respectius drets.  
Durant aquest termini podrà ser examinat per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest ajuntament: http://utiel.sedelectronica.es.  
  
  
Utiel, 20 de maig de 2021.- L'alcalde president de l'Ajuntament d'Utiel: Fernando Benlliure Garcia.
Diari Oficial de la Generalitat Valenciana


Sumari del DOGV 9175, del 16-09-2021 (2021/9038)

Informació pública del procediment de la pròrroga de la declaració de zona de gran afluència turística de Xilxes.
-----------------------------------------------------------------------------------------------------------------

### Dades del document

Número de DOGV
:   9175

Data del DOGV
:   16-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9038


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del procediment de la pròrroga de la declaració de zona de gran afluència turística de Xilxes. [2021/9038]  
A fi de donar publicitat al procediment corresponent de la pròrroga de la declaració de zona de gran afluència turística del municipi de Xilxes (expedient ZGAT Pròrroga 11/2021), s'obri un període d'audiència pública durant el termini de 10 dies, comptadors des de l'endemà que es publique aquest anunci en el Diari Oficial de la Generalitat Valenciana, el qual es tramita de conformitat amb el que estableixen els articles 21 i 21 bis de la Llei 3/2011, de 23 de març, de comerç de la Comunitat Valenciana (modificada pel Decret llei 1/2015, de 27 de febrer, al seu torn modificat pel Decret 1/2016, de 26 de febrer, del Consell), aplicable d'acord amb el que preveu la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat (DOGV 8202, 30.12.2017).  
L'expedient es pot consultar a l'enllaç següent de la Direcció General de Comerç, Artesania i Consum, a l'apartat d'informació pública:https://cindi.gva.es/va/web/comercio/comercio, i a les dependències de la Direcció General de Comerç, Artesania i Consum, a la Ciutat Administrativa 9 d'Octubre, carrer de la Democràcia, 77, torre 2, i també al Servei Territorial de Comerç, Artesania i Consum de Castelló, avinguda dels Germans Bou, 47, 12723 Castelló de la Plana, en horari de matí de 09.00 a 14.00 hores, de dilluns a divendres.  
  
Les al·legacions o els suggeriments han d'anar adreçats a la Direcció General de Comerç, Artesania i Consum, i s'han d'enviar al correu electrònic: dgcc\_pwxz@aph.pu, amb l'assumpte: ZGAT PRÒRROGA XILXES, o entregar-se per escrit; en tots dos casos, s'han de fer constar el nom, els cognoms, el NIF i el domicili o bé l'adreça electrònica de la persona interessada, si aquest és el mitjà triat a l'efecte de comunicacions, i es poden presentar als llocs indicats al paràgraf anterior i en qualsevol dels previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de setembre de 2021.- La directora general de Comerç, Artesania i Consum: Rosa Ana Seguí Sanmateu.
Diari Oficial de la Generalitat Valenciana


Sumari del DOGV 9149, del 12-08-2021 (2021/8430)

RESOLUCIÓ de 30 de juliol de 2021, de la Universitat d'Alacant, per la qual es nomena professora titular d'universitat en l'àrea de coneixement d'Urbanística i Ordenació del Territori.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8430


Data del document
:   30-07-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 30 de juliol de 2021, de la Universitat d'Alacant, per la qual es nomena professora titular d'universitat en l'àrea de coneixement d'Urbanística i Ordenació del Territori. [2021/8430]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02981), convocada per la Resolució de 31 de maig de 2021 (BOE 10.06.2021), de l'àrea de coneixement d'Urbanística i Ordenació del Territori, departament d'Edificació i Urbanisme, i presentada per la persona interessada la documentació a què fa referència la base novena de la convocatòria; aquest rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt nomenar María Clara García Mayor, professora titular d'universitat de l'àrea de coneixement d'Urbanística i Ordenació del Territori, adscrita al departament d'Edificació i Urbanisme.  
Contra aquesta resolució, que esgota la via administrativa, pot l'interessat interposar recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de la seua publicació, de conformitat amb el que establix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 30 de juliol de 2021.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9190, del 07-10-2021 (2021/10220)

DECRET 133/2021, de 6 d'octubre, del Consell, de concessió de l'Alta Distinció de la Generalitat als equips de vacunació contra la Covid-19.
--------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10976


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 133/2021, de 6 d'octubre, del Consell, de concessió de l'Alta Distinció de la Generalitat als equips de vacunació contra la Covid-19. [2021/10858]  
El Consell, mitjançant el Decret 28/1986, de 10 de març, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
El passat 28 de setembre es va donar per conclosa la campanya de vacunació massiva en 133 grans espais d'immunització que durant 7 mesos han permés administrar 5,3 milions de dosis i immunitzar quasi tres milions de persones, gràcies al treball i dedicació dels i les 2.146 professionals, entre personal d'infermeria, administració, tècnic auxiliar i mèdic, que diàriament s'han ocupat de la campanya de vacunació.  
  
Els anomenats «vacunódroms» han atés col·lectius essencials com forces de seguretat i docents, han rebut la població citada per grups d'edat, les persones que van acudir després de ser citades per segona vegada i també, en una última fase, les persones que s'han presentat sense cita.  
Com a mostra d'aquest esforç col·lectiu cal destacar 639.447 dosis administrades a la Ciutat de les Arts i les Ciències; 317.701 a la Ciutat de la Llum, a Alacant; 278.768 a la Institució Firal Alacantina (IFA) i 189.079 dosis a l'Auditori de Castelló.  
Per això, en agraïment públic a la professionalitat i al treball de totes les persones que han fet possible l'èxit de la campanya de vacunació massiva en la Comunitat Valenciana, com a innegable mostra de solidaritat col·lectiva, prèvia deliberació del Consell, en la reunió de 6 d'octubre de 2021,  
  
  
DECRETE  
  
Concedir l'Alta Distinció de la Generalitat als equips de vacunació contra la Covid-19.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9017, del 10-02-2021 (2021/1012)

Informació pública de la versió preliminar del Pla parcial del sector B-1.a, Mil Palmeras.
------------------------------------------------------------------------------------------

### Dades del document

Número de DOGV
:   9017

Data del DOGV
:   10-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1012


Data del document
:   03-02-2021

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * administració local
    * pla d'urbanisme

Informació pública de la versió preliminar del Pla parcial del sector B-1.a, Mil Palmeras. [2021/1012]  
Per la Resolució número 2020-3723, de 14 de desembre 2020, del regidor delegat d'Urbanisme i Planejament, codi de validació 3LL657PMSYEJ5SQPJR6NANPJF, es resol:  
  
Primer  
Sotmetre la versió preliminar i EATE del Pla parcial del sector B-1.a Mil Palmeras del PGMOU, presentada el 18 de novembre de 2020, RE 17630, per l'Agrupació d'Interés Urbanístic de l'esmentat sector, a participació pública i consultes amb les administracions públiques afectades i amb les persones, associacions, plataformes o col·lectius, per termini de quaranta-cinc (45) dies, segons el que s'estableix en l'article 53 de la LOTUP.  
  
Segon  
Durant aquest termini, qualsevol persona podrà comparéixer en l'expedient, examinar la documentació i formular-hi observacions. Els projectes que conformen aquesta estaran disponibles en el tauler d'anuncis i en el portal de transparència de la seu electrònica de l'Ajuntament d'Orihuela: orihuela.sedelectronica.es  
  
Tercer  
Remetre els anuncis, demanar els informes i evacuar les consultes a què es fa referència en el present acord, en els termes i condicions establits en el document d'abast emés per la Comissió d'Avaluació Ambiental de 23 de juliol de 2020 i en la legislació vigent.  
  
  
Orihuela, 3 de febrer de 2021.- El regidor delegat d'Urbanisme i Planejament: José Francisco Aix Egío.
Diari Oficial de la Generalitat Valenciana


Sumari del DOGV 9210, del 08-11-2021 (2021/11086)

RESOLUCIÓ de 2 de novembre de 2021, de la Sotssecretaria de la Vicepresidència i Conselleria d'Igualtat i Polítiques Inclusives, per la qual se cita a termini els interessats en el procediment ordinari número 5/000267/2021 a comparéixer en la via jurisdiccional, i se'ls notifica .
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11092


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

RESOLUCIÓ de 2 de novembre de 2021, de la Sotssecretaria de la Vicepresidència i Conselleria d'Igualtat i Polítiques Inclusives, per la qual se cita a termini els interessats en el procediment ordinari número 5/000267/2021 a comparéixer en la via jurisdiccional, i se'ls notifica . [2021/11382]  
Per un acord dictat en la Sala Contenciosa Administrativa, Secció 5a, del Tribunal Superior de Justícia de la Comunitat Valenciana en el recurs a què es fa referència com a procediment ordinari número 5/000267/2021, interposat per Centros Residenciales Savia, SL, contra desestimació presumpta de la Vicepresidència i Conselleria d'Igualtat i Polítiques Inclusives, de la reclamació d'interessos de demora presentada el 5 de desembre de 2019, per retard en el pagament de les obligacions sobre contractes administratius, de conformitat amb allò que es disposa en l'article 48 i 49 de la Llei 29/1998, de 13 de juliol, reguladora de la jurisdicció contenciosa administrativa, es notifica als possibles interessats que puguen resultar afectats per la interposició del recurs de referència i se'ls cita a termini perquè puguen comparéixer en qualitat de demandats, si al seu dret convé, en el termini de 9 dies, comptats des de l'endemà de la publicació, i comparéixer degudament representats en la forma establida en els articles 23.2 i 23.3 de l'esmentada llei jurisdiccional.  
  
València, 2 de novembre de 2021.- El sotssecretari de la Vicepresidència i Conselleria d'Igualtat i Polítiques Inclusives: Daniel Mestre Cañon.
Diari Oficial de la Generalitat Valenciana


Sumari del DOGV 9235, del 15-12-2021 (2021/12013)

ACORD de 3 de desembre de 2021, del Consell, d'autorització de l'expedient de rescabalament ERESAR/2021/06R03/68 per obligacions contretes en 2020.
---------------------------------------------------------------------------------------------------------------------------------------------------

### Dades del document

Número de DOGV
:   9235

Data del DOGV
:   15-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12546


Data del document
:   03-12-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 3 de desembre de 2021, del Consell, d'autorització de l'expedient de rescabalament ERESAR/2021/06R03/68 per obligacions contretes en 2020. [2021/12833]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, amb la deliberació prèvia, en la reunió de 3 de desembre de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament ERESAR/2021/06R03/68 per la Trobada d'Escriptors del Mediterrani i Narració Oral, en octubre de 2020, per import de 17.968,50 (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 17.968,50 ?.  
  
Xixona, 3 de desembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9095, del 28-05-2021 (2021/4742)

Notificació de sentència dictada en procediment ordinari número 1622/2019.
--------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4742


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de sentència dictada en procediment ordinari número 1622/2019. [2021/4742]  
Ángel Martínez Lozano, lletrat de l'Administració de justícia del Jutjat de Primera Instància número 15 de València, faig constar que en el procediment de judici ordinari 1622/2019, seguit a instàncies de Banco Santander Consumer Finance, SA, contra María Carmen Roig Miguel, amb NIF \*\*\*2182\*\*, s'ha dictat la sentència que té la dispositiva com segueix:  
  
«Objecte del judici: reclamació de quantitat per import de 27.311,27 euros, interessos i costes.  
Dispositiva  
Estime la demanda formulada per Santander Consumer Finance, SA, representat per la procuradora Remedios Lozano Ortega, i condemne María Carmen Roig Miguel al pagament de 27.311,27 euros, més els interessos i les costes processals.  
  
Mode d'impugnació: mitjançant un recurs d'apel·lació per a l'Audiència Provincial de València (art. 455 LECn i DA 15a LO 1/2009).  
El recurs s'ha d'interposar per mitjà d'un escrit que s'ha de presentar, en aquest jutjat, dins del termini de 20 dies hàbils, comptador a partir de l'endemà de la notificació, en el qual s'han d'exposar les al·legacions en què es basa la impugnació, a més de citar la resolució apel·lada i els pronunciaments que impugna (art. 458 LECn). Per a la interposició, ha d'acreditar-se haver consignat 50 euros en el compte del jutjat, número 4486, indicant sempre en el concepte que es tracta d'un «recurs», seguit del codi «02 civil-apel·lació». Cal efectuar tants ingressos diferenciats com resolucions contra les quals es recorre  
Aquesta és la meua sentència, que pronuncie, mane i signe.»  
  
I, atés que es desconeix el parador de la demandada, María Carmen Roig Miguel, expedisc aquest edicte perquè li valga de notificació en deguda forma.  
  
València, 13 d'abril de 2021. El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 9165, del 02-09-2021 (2021/8815)

Informació pública de la proposició de revisió de classificació de les vies pecuàries número 26, denominada assagador del Pla al Castell i número 27, denominada assagador del riu de Coscó a la Saboneria, al terme municipal de Xixona. Expedient FORECLAVP 1/2019.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9165

Data del DOGV
:   02-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/8815


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la proposició de revisió de classificació de les vies pecuàries número 26, denominada assagador del Pla al Castell i número 27, denominada assagador del riu de Coscó a la Saboneria, al terme municipal de Xixona. Expedient FORECLAVP 1/2019. [2021/8815]  
Amb data 18 de febrer de 2021, s'acorda l'autorització de l'inici de l'expedient de revisió de classificació de les vies pecuàries número 26, denominada assagador Pla al Castell i número 27, denominada assagador del riu de Coscó a la Saboneria, al terme municipal de Xixona, província d'Alacant. (Expedient FORECLAVP 1/2019).  
Una vegada finalitzades les operacions de fitació, en compliment del que s'estableix en l'article 83 de la Llei 39/2015, d'1 d'octubre, del procediment administratiu comú de les administracions públiques, es fa públic, per a general coneixement, que la proposició de revisió de la classificació estarà exposada a l'Ajuntament de Xixona i en la següent adreça d'internet: http://www.agroambient.gva.es/es/web/medio-natural/servei-d-ordenacio-i-gestio-forestal.  
L'expedient complet es podrà consultar en el Servei Territorial de Medi Ambient de la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, situat al carrer Professor Manuel Sala, 2 (horari d'atenció al públic de 09.00 h a 14.00 h, per motius de seguretat cal concertar cita prèvia en els telèfons 165356547 o 602674371), durant el termini d'un mes a partir de l'endemà de la publicació d'aquest anunci en el Diari Oficial de la Generalitat Valenciana.  
Durant aquest termini, tots els interessats podran presentar-hi les al·legacions o reclamacions que pogueren correspondre, juntament amb els documents originals o fotocòpies compulsades que s'estimen pertinents, en les citades oficines o en qualsevol dels organismes que recull l'article 16.4 de la citada Llei 39/2015.  
  
Alacant, 20 d'agost de 2021.- La directora territorial, p. a., el secretari territorial: José Javier del Arco Artero.